#### Z á p i s n i c a

**zo zasadnutia Obecného zastupiteľstva**

##### v Liptovskom Petre konaného dňa 25. 2. 2013

**P r í t o m n í :** podľa prezenčnej listiny, ktorá tvorí neoddeliteľnú

súčasť tejto zápisnice.

**P r o g r a m:** 1. Otvorenie

2. Určenie návrhovej komisie, overovateľov a zapisovateľa

zápisnice

3. Kontrola plnenia uznesení

4. Správa o hospodárení obce za rok 2012

5. Rôzne

6. Diskusia

7. Návrh na uznesenia

8. Záver

**K bodu č. 1.:**

**- - - - - - - -**

Rokovanie obecného zastupiteľstva otvorila a viedla starostka obce Anna Papajová, ktorá prítomných privítala a oboznámila s programom dnešného rokovania. Hneď v úvode konštatovala, že rokovania sa zúčastňujú 3/5 poslancov a preto vyhlásila zastupiteľstvo za uznášania schopné.

**K bodu č. 2.:**

- - - - - - - - -

Za overovateľov zápisnice boli určení pp. Miroslav Krčula a Ing. Ľubomír Orieška. Do návrhovej komisie boli schválení pp. Ľubomír Gajdoš, Ing. Matej Čukan a Ing. Milan Kelčík. Vypracovaním zápisnice bola poverená p. Illéšová Júlia.

**K bodu č. 3.:**

- - - - - - - - -

Starostka obce previedla kontrolu plnenia uznesení.

- uznesenie č. 35/2007 – trvá - reklamácia bytového domu č. 401.

Opravy prasklín vonkajších stien budú realizované v nasledujúcom kalendárnom roku.

**K bodu č. 4**

- - - - - - - - -

Starostka obce oboznámila prítomných s obsahom Správy o hospodárení obce za rok 2012. Správa bola jednohlasne schválená a tvorí prílohu tejto zápisnice.

Bolo prijaté uznesenie č. 1/2013

**K bodu č. 5:**

- - - - - - - - -

Firma DOXX a.s. Žilina požiadala o vydanie stanoviska k umiestneniu stávkového terminálu v prevádzkach Pohostinstva Mareka Zachara a Pohostinstva Miroslavy Fiolekovej. Poslanci zaujali zamietavé stanovisko k umiestneniu terminálov v obci.

Starostka informovala prítomných o predĺžení Zmluvy s mestom Liptovský Hrádok o vykonávaní úloh mestskej polície

**K bodu č. 6**

- - - - - - - - -

- V diskusii odzneli požiadavky a vyjadrenia k ďalšiemu rozvoju obce.

Ľubomír Gajdoš

- informoval poslancov o kontrole, ktorú vykonal spoločne so starostkou v spoločnej uličke u rodiny Mirgovcov. Vzhľadom k tomu, že časť strechy na hospodárskej budove, ktorá patrí obci, je v dezolátnom stave a hrozí, že strecha pri zhoršenom počasí spadne bolo dohodnuté, že túto strechu svojpomocne obyvatelia žijúci v uličke zbúrajú.

Ing. Ľubomír Orieška

- informoval sa o možnosti vyznačenia hlavnej cesty od obchodu Ing. Stanislava Stupku pri odbočovaní v smere na sídlisko

Peter Šeďo

- upozornil na čiernu skládku odpadu, ktorá vznikla v lokalite Kaleník

**K bodu č. 7:**

**- - - - - - - -**

### P r i j a t é u z n e s e n i a  z  r o k o v a n i a O b e c n é h o

**z a s t u p i t e ľ s t v a  v  L i p t o v s k o m P E T R E**

## Obecné zastupiteľstvo v Liptovskom Petre

1. **p r i j a l o**

uznesenie č. 1/2013

1. **s c h v a ľ u j e**
2. - Správu o hospodárení obce za rok 2012

**K bodu č. 8:**

**- - - - - - - - -**

Po vyčerpaní programu a po schválení navrhnutého uznesenia starostka obce poďakovala prítomným za účasť a rokovanie obecného zastupiteľstva ukončila.

Zápisnica nahlas diktovaná, schválená a podpísaná.

D. a h.

Miroslav Krčula Bc. Anna Papajová

Ing. Ľubomír Orieška starostka

overovatelia